डॉक सारांशित करण्यासाठी: सांकेतिक फोटो

साऊथ कॅरोलिना राज्याच्या गर्व्हनरनं राज्याच्या किनारपट्टीवर राहाणाऱ्या सगळ्यांच लोकांना आपआपल्या घरातून सुरक्षित ठिकाणी हलवण्याचे आदेश दिले आहेत तर नॉर्थ कॅरोलिना आणि व्हर्जिनिया राज्यांनी आणीबाणी घोषित केली आहे. 

अधिकाऱ्यांच्या मते फ्लोरेन्स वर्ग 4 (धोक्याची पातळी) प्रकारचं चक्रीवादळ असून त्याचे वारे ताशी 195 किलोमीटरच्या वेगानं वाहात आहेत. जसा जसा वेळ जातोय तसं तसं हे वादळ अधिक शक्तीशाली होत चाललं आहे.  

दोन्ही कॅरोलिना राज्यांना गुरूवारपर्यंत हे वादळ थडकेल असा अंदाज आहे. 

हे चक्रीवादळ वर्ग 2 प्रकाराचं वादळ म्हणून सुरू झालं होतं. सोमवारी सकाळी फ्लोरेन्स चक्रीवादळ नॉर्थ कॅरोलिनाच्या आग्नेय दिशेला 2000 किलोमीटर अंतरावर होतं. 

अटलांटिक समुद्रातल्या उबदार प्रवाहांमुळे हे वादळ आणखी शक्तीशाली होऊन वर्ग 5 पातळीवर पोहचू शकेल असंही हवामान तज्ज्ञांनी म्हटलं आहे.  

1989 साली नॉर्थ कॅरोलिना राज्यात आलेल्या ह्युगो चक्रीवादळानं 50 हजार अब्जाहून अधिक रूपयांचं नुकसान केलं होतं. या वादळात 49 लोकांचा मृत्यूही झाला होता. त्यानंतर या किनारपट्टीला थडकणारं फ्लोरेन्स हे पहिलं वर्ग 4 पातळीचं चक्रीवादळ आहे. 

The National Hurricane Center (NHC) नुसार फ्लोरेन्स 'अतिशय धोकादायक' बनू शकतं. यामुळे येणाऱ्या पावसाचे आणि पूराचे परिणाम विध्वंसक असू शकतात, असंही NHC ने स्पष्ट केलं.    

अमेरिकेच्या राष्ट्रीय हवामान सेवेचे हवामान तज्ज्ञ डॅन मिलर यांनी वृत्तपत्रांना दिलेल्या मुलाखतीत स्पष्ट केलं की, "हे वादळ ज्याप्रकारे मार्गक्रमणा करत आहे, त्यानुसार याचा त्रास कोणाला ना कोणाला नक्की होणार."

अमेरिकेचे राष्ट्राध्यक्ष डोनाल्ड ट्रंप यांनी या वादळाच्या पार्श्वभूमीवर मिसीसिपीमध्ये शुक्रवारी होणारी आपली सभा रद्द केली आहे. 

आणीबाणी घोषित

नॉर्थ कॅरोलिनाच्या गर्व्हनरने मंगळवारी दुपारी लाखो लोकांना किनारपट्टीवरून सुरक्षित ठिकाणी हलवण्याचे आदेश दिले. 

फ्लोरेन्स चक्रीवादळ गेल्या काही दशकातलं सगळ्यांत धोकादायक चक्रीवादळ ठरू शकेल.

तिथल्या अधिकाऱ्यांनी राज्याच्या किनारपट्टी लगत असणाऱ्या बेटांच्या रहिवाशांनाही आपली घरं सोडून जाण्यास सांगितलं. नॉर्थ कॅरोलिनाच्या गर्व्हनरच्या मते त्यांचं राज्य फ्लोरेन्स चक्रीवादळाच्या 'अगदी निशाण्यावर' आहे. 

या पार्श्वभूमीवर किनारपट्टी भागातल्या दुकांनामध्ये आणि सुपरमार्केटसमध्ये लांबच लांब रांगा...\nडॉक सारख्याच भाषेत सारांश:
गेल्या काही दशकातलं कदाचित सगळ्यांत मोठं चक्रीवादळ फ्लोरेन्स अमेरिकेच्या पूर्व किनारपट्टीला थडकणार आहे. या वादळाच्या भीतीनं पूर्व किनारपट्टीवरच्या लोकांना सुरक्षित स्थळी हलवण्यात येत आहे.